NORAKSTS

|  |  |
| --- | --- |
| 24.09.2020. | Nr.16/23 |

###### PROJEKTA “LAUKU UN REĢIONĀLĀS BIBLIOTĒKAS KĀ VIETĒJIE ĢIMENES UZŅĒMĒJDARBĪBAS CENTRI” ĪSTENOŠANA

(ziņo: I.Škutāne)

**Atklāti balsojot: PAR – 14** (A.Rāviņš, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 4. un 10. punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un Valsts Izglītības attīstības aģentūras 2020. gada 20. augusta lēmumu Nr.8.-11.1/5268, ar kuru apstiprināta Eiropas Savienības ERASMUS+ programmas projekta Nr. 2020-1-LV01-KA204-077548 “Lauku un reģionālās bibliotēkas kā vietējie ģimenes uzņēmējdarbības centri” īstenošana,

**JELGAVAS PILSĒTAS DOME NOLEMJ:**

1. Atļaut Jelgavas pilsētas pašvaldības iestādei “Jelgavas pilsētas bibliotēka” (turpmāk – Jelgavas pilsētas bibliotēka) piedalīties kā sadarbības partnerim Eiropas Savienības Erasmus+ programmas projekta Nr. 2020-1-LV01-KA204-077548 “Lauku un reģionālās bibliotēkas kā vietējie ģimenes uzņēmējdarbības centri” (turpmāk – Projekts) īstenošanā.

Projekts 100% apmērā tiek finansēts no Eiropas Savienības finansējuma, kopējais Jelgavas pilsētas bibliotēkai piešķirtais Projekta finansējums ir 21 755 *euro*.

1. Jelgavas pilsētas bibliotēkai plānot 2021.gada budžetā Projekta īstenošanai nepieciešamo priekšfinansējumu 4 351 *euro*.
2. Pilnvarot Jelgavas pilsētas bibliotēkas direktoru parakstīt visus ar Projekta īstenošanu saistītos dokumentus un veikt visas nepieciešamās darbības Projekta īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 24.septembrī